《和转庵丹桂韵》
宋代·姜夔

野人复何知，自谓山泽好。
来裨奉常议，识笳鼓羽葆。
谁怜老垂垂，却入闹浩浩。
营巢犹是寓，学圃何不早。
淮桂手所植，汉瓮躬自抱。
花开不忍出，花落不忍扫。
佳客夜深来，清尊月中倒。
一禅两居士，更约践幽讨。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。